Վիրահայ համայնքը Վրաստանը պետք է դիտարկի որպես հայրենիք Վիրահայ համայնքը Վրաստանը պետք է դիտարկի որպես հայրենիք Եվ սա նրա որոշակի առանձնահատկությունն է սփյուռքի այլ համայնքների համեմատությամբ Վրաստան կատարած պաշտոնական այցի ընթացքում ՀՀ վարչապետ Նիկոլ Փաշինյանը հանդիպել է նաեւ հայ համայնքի ներկայացուցիչների հետ։ Շոթա Ռուսթավելիի անվան թատրոնի շենքում, որտեղ ընթանում էր հանդիպումը, ներկա էին ինչպես թբիլիսահայության, այնպես էլ ջավախահայության ներկայացուցիչներ։ Նիկոլ Փաշինյանը մի քանի կարեւոր մեսիջներ է հղել վիրահայ համայնքին, որոնցից առավել կարեւորն այն էր, որ հայ ժողովրդի այդ հատվածը Վրաստանը պետք է դիտարկի որպես հայրենիք, եւ սա վիրահայ համայնքի որոշակի առանձնահատկությունն է սփյուռքի այլ համայնքների համեմատությամբ. «Մենք շահագրգիռ ենք, որ Վրաստանի հայությունը լինի լիարժեք պատասխանատու Վրաստանի քաղաքացի, որովհետեւ դա մեր հարաբերությունների բնականոն զարգացման կարեւորագույն նախապայմաններից մեկն է»։ «Մեր հաջորդ առաջարկն այն է, որ մենք մեր հարաբերությունները դիտարկենք հարյուրամյակների կտրվածքով՝ դեպի ապագա, այսօրվանից կարողանանք ընդհանուր պատկերացումներ ունենալ իրար հետ, որովհետեւ այս տարածաշրջանում հազարամյակներով ապրել ենք կողք կողքի»,— ասել է վարչապետը՝ հավելելով, որ պատմության շատ փուլերում երկու ժողովուրդներն ունեցել են ընդհանուր մարտահրավերներ, ստիպված են եղել դրանց դիմակայել միասին, ուստի լավ կլինի, որ երկու պետություններն իրենց ապագան դիտարկեն այս տեսանկյունից։ Հիրավի, պատմության ընթացքում բազմաթիվ են դեպքերը, երբ Հայաստանն ու Վրաստանն ունեցել են մեկ ընդհանուր թշնամի կամ ընդհանուր մարտահրավեր։ Հարավից եկող սպառնալիքների դեպքում Հայաստանն է պաշտպանել Վրաստանին, հյուսիսից եկող սպառնալիքների դեպքում Վրաստանը՝ Հայաստանին։ Եվ տարբեր փուլերում հայ—վրացական սերտ համագործակցությունը՝ ընդհուպ մեկ միասնական պետական կազմավորմամբ հանդես գալը, տվել է իր դրական արդյունքները երկու ժողովուրդների համար էլ։ Նման օրինակներ ունենք թե՛ հին դարերում, թե՛ միջնադարում, թե՛ նոր շրջանում։ Եվ դա ցույց է տալիս, որ այդ համագործակցության արդյունավետությունը պայմանավորված է ոչ այնքան ընդհանուր հակառակորդի ով լինելով, որքան աշխարհագրական պայմաններով ու գլոբալ գեոպոլիտիկ զարգացումներով։ Այսօր եւս, որքան էլ Վրաստանը ջերմ հարաբերություններ պահպանի Թուրքիայի ու Ադրբեջանի հետ ու լուծի լոկալ, ժամանակավոր խնդիրներ, միեւնույն է, երկարաժամկետ կտրվածքով Վրաստանի համար առկա են այլ մարտահրավերներ, որոնց դեպքում Հայաստանը շատ ավելի հուսալի դաշնակից կարող է լինել։ «Վրաստանը եւ վրաց ժողովուրդը պետք է համոզված լինեն, որ Հայաստանը եւ հայ ժողովուրդը չեն ներգրավվի որեւէ հակավրացական դավադրության մեջ, չունեն ոչ մի վատ տրամադրվածություն Վրաստանի եւ վրաց ժողովրդի նկատմամբ, հակառակը՝ շահագրգիռ են, որ Վրաստանը լինի զարգացած, կայուն երկիր։ Նաեւ այդ բանաձեւին համապատասխան Հայաստանը եւ հայ ժողովուրդը պետք է համոզված լինեն, որ Վրաստանը եւ վրաց ժողովուրդը չեն ներգրավվի որեւէ հակահայկական դավադրության մեջ, չունեն նեգատիվ տրամադրվածություն, հակառակը՝ շահագրգիռ են, որ Հայաստանի Հանրապետությունը լինի զարգացած պետություն»,— նշել է վարչապետը։ Փաստացի առաջ քաշված այս ֆորմուլան հայ—վրացական երկարաժամկետ հարաբերությունների համար ֆունդամենտալ իմաստ ու նշանակություն ունի։ Այնուհետեւ Նիկոլ Փաշինյանն ընդգծել է թիֆլիսահայության կարեւոր նշանակությունը հայկական մշակույթի ու ինքնության զարգացման գործում՝ ասելով. «Մեր մշակույթի, ինքնության բազմաթիվ հսկաներ ձեւավորվել եւ գործել են Թիֆլիսում, թիֆլիսահայության միջավայրում։ Դժվար է ասել, թե ինչպիսին կլիներ մեր ինքնությունը Հայաստանում, եթե չլիներ այն մեծ մշակութային ժառանգությունը, որը ստեղծվել է Թիֆլիսում։ Ընդհանրապես, մեր ժամանակակից ինքնությունը երեք հենասյուներ ունի, խոշոր մշակութային հենասյուներ՝ Թումանյանը, Թամանյանը եւ Կոմիտասը։ Կարծում եմ, որ Թումանյանն, ըստ էության, ուղնուծուծով թիֆիլիսահայության ամենավառ օրինակն է եւ արտահայտում է թիֆլիսահայության կարեւորությունը մեր ժողովրդի համար»։ Սա յուրահատուկ ակնարկ էր՝ ուղղված վիրահայ համայնքին, որպեսզի այն գիտակցի իր ներդրումը հայ մշակույթի գործում։ Գիտակցի եւ շարունակի առկա ավանդույթների պահպանումն ու զարգացումը։ Բայց այս հարցում Թբիլիսիի հայ համայնքին հարկավոր է ջավախահայ համայնքի օգնությունը։ Այն մի տեսակ սնուցող, այսպես ասած, դոնորի դեր է արդեն իսկ ստանձնել թբիլիսահայ համայնքի համար, քանի որ Թբիլիսիի վրացական միջավայրում հայկականությունը պահպանելը որոշակի օբյեկտիվ ու սուբյեկտիվ դժվարությունների է հանդիպում։ Արդյունքում դա հնարավոր է դառնում միայն Ջավախքից եկող ազգային ինքնության գիտակցության նոր պաշարի միջոցով։ Թբիլիսին տալիս է ջավախքահայերին կրթության հնարավորություն, զարգացած, առաջադեմ միջավայր, իսկ ջավախահայությունը Թբիլիսիի հայ համայնքին՝ հայկական կոլորիտ՝ հարստացնելով թբիլիսահայ մշակույթը։ Նկատենք, որ Թբիլիսիի հայ համայնքն ավելի շատ ունի ջավախահայության, քան Հայաստանի կարիքը, թեեւ դրանց նշանակությունները խիստ տարբեր են, բայց Ջավախքն այսօր անփոխարինելի դեր է ստանձնել թբիլիսահայ համայնքի համար։


Փաստաթղթեր ՀՀ նախագահի հրամանագրերը Յ. Ի. ՅԱԿՈՎԵՆԿՈՅԻՆ ՄՈՎՍԵՍ ԽԱՐԵՆԱՑՈՒ ՄԵԴԱԼՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Հանրապետության տոնի առթիվ, հայ-ռուսական կրթամշակութային կապերի ամրապնդման գործում ներդրած ավանդի, ինչպես նաեւ ակտիվ հասարակական-քաղաքական գործունեության համար Հայաստանի Հանրապետության «Ռոսիա» հասարակական կազմակերպության նախագահ Յուրի Իվանի ՅԱԿՈՎԵՆԿՈՅԻՆ պարգեւատրել Մովսես Խորենացու մեդալով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Մայիսի 17 Երեւան ՆՀ-367-Ա


source: CulturaX

text: Վարչապետ. Պետությունը պատրաստ է իր ամբողջ գործիքակազմը ծառայեցնել բիզնեսի զարգացմանը - Umba.am 23 հունվարի 2013 | | Լուրեր, 2013 Թեգեր՝ Տիգրան Սարգսյան, ՀՀ էկոնոմիկայի նախարարություն, ՀՀ վարչապետ, Հայաստանի արդյունաբերողների եւ գործարարների միության նախագահ, Արսեն Ղազարյան, Համաշխարհային բանկ Հունվար 23, 2013 | News.am Վարչապետ Տիգրան Սարգսյանի գլխավորությամբ կառավարությունում տեղի է ունեցել խորհրդակցություն Հայաստանի արդյունաբերական ոլորտի ձեռնարկությունների ներկայացուցիչների հետ: Կառավարության մամուլի ծառայությունից հայտնում են, թե, ողջունելով ներկաներին' կառավարության ղեկավարը նշել է. «Այսօրվա մեր հանդիպման նպատակն է առարկայորեն քննարկել, թե ինչպես կառավարությունը կարող է օժանդակել ձեզ, որպեսզի 2013 թ. ձեր արտադրական հզորությունները մեծանան, արտադրության ֆիզիկական ծավալներն ավելանան, եւ ինչպես կարող ենք խթանել արտահանման ծավալի աճը: Պետությունը պատրաստ է իր ամբողջ գործիքակազմը ծառայեցնել այդ նպատակին: Այսպիսի միջոցառումներ մենք առաջին անգամ իրականացրինք 2009-ին, երբ ձեւավորվեց Օպերատիվ շտաբը, եւ կառավարությունը քննարկում էր բիզնեսի ներկայացրած առարկայական ծրագրերը' նպատակ ունենալով օգնել նրանց հաղթահարել ճգնաժամի բացասական հետեւանքները: Մենք տրամադրեցինք վարկային ռեսուրսներ, պետական երաշխիքներ, փորձեցինք օգնել ձեռնարկություններին, եւ այդ ծրագրերը որոշակի հաջողություն ունեցան: Երկրորդ քայլով բանակցություններ վարեցինք ներկրողների հետ' արտահանման դաշտ տեղափոխվելու հարցի շուրջ: Շատ ներմուծողներ, մասնավորապես, ալկոհոլային խմիչքների, հյութերի արձագանքեցին մեր առաջարկին, սկսեցին ՀՀ-ում ձեւավորել նոր արտադրական հզորություններ եւ ներկրողներից դարձան արտահանողներ: Դա էական նշանակություն ուներ վճարային հաշվեկշռի համար, քանի որ, թեպետ վերջին երեք տարում արտահանման աճի տեմպը 2 անգամ բարձր է ներմուծման աճի տեմպից, ներմուծման ծավալը դեռեւս 2.5 անգամ գերազանցում է արտահանման ծավալին»: Վարչապետը նշել է, որ էկոնոմիկայի նախարարությանը հանձնարարված է մանրակրկիտ վերլուծություն իրականացնել Հայաստան ներմուծվող եւ այն ապրանքների վերաբերյալ, որոնք մեր երկիրը կարող է արտադրել: «Հաշվի առնելով, որ նախորդ տարի էապես նվազել են արտասահմանյան ուղղակի ներդրումները մեր տնտեսության մեջ, եւ տնտեսական աճը ապահովել ենք մեր սեփական ռեսուրսների հաշվին, 2013 թ. եւս այս շեշտադրումը պահպանելու ենք, փորձելու ենք ձեզ օգնել»,- ասել է Տիգրան Սարգսյանը: Կառավարության ղեկավարի խոսքով' նոր բիզնես ծրագրերին, ֆինանսական միջոցների, բյուրոկրատական քաշքշուկներին վերաբերող բոլոր առաջարկություններն առանձին առարկայորեն կքննարկվեն եւ միեւնույն ժամանակ կմշակվեն օբյեկտիվ չափանիշներ, թե որ դեպքում է պետությունը միջամտելու: Նախապատվությունը տրվելու է այն գործարարներին, որոնք ունեն գրագետ կառավարման կարողություններ եւ կարողանում են իրենց բիզնեսն ընդլայնել. «Եթե վերջին տարիներին ձեռնարկությունը ցույց է տալիս արտադրական հզորությունների շարունակական աճ, ապա այդ օբյեկտիվ չափանիշներով պետության կողմից օժանդակություն է ստանում, ընդ որում' կոնկրետ դեպքում օժանդակության կոնկրետ գործիքակազմ է կիրառվելու: Ձեր առջեւ խնդիր է դրվում ձեր թիմում քննարկել առկա հնարավորությունները, որպեսզի պետության օժանդակությունը օգտակար եւ նպաստավոր լինի: Այդ տեսակետից 2013 թվականը մեզ համար լարված աշխատանքային տարի պետք է լինի, որովհետեւ 7 տոկոսանոց տնտեսական աճը մեզ հեշտ չտրվեց, իսկ 2013 թ. այդ 7 տոկոսանոց աճին պետք է ապահովենք 6.2 տոկոսի աճ: Դա բավական բարդ խնդիր է՝ հաշվի առնելով, որ համաշխարհային իրավիճակը դեռեւս չի փոխվել. Համաշխարհային բանկը եւ Արժույթի միջազգային հիմնադրամը վերանայել են համաշխարհային տնտեսության աճի ցուցանիշները փոքր-ինչ նվազեցման ուղղությամբ, իսկ դա նշանակում է, որ միասին պետք է ավելի մեծ ջանքեր գործադրենք», - ընդգծել է վարչապետը: Շնորհակալություն հայտնելով քննարկման հնարավորության համար' Հայաստանի արդյունաբերողների եւ գործարարների միության նախագահ Արսեն Ղազարյանը նշել է, որ արդյունաբերության զարգացման աջակցման խորհրդի նիստում հիմնավորվել է կառավարության ներկայացրած գործիքակազմը, որն ուղղված է արդյունաբերության զարգացման մշտական խթանմանը, եւ այժմ անհրաժեշտ է այն հասանելի դարձնել հանրությանը: Հաջորդիվ ծավալվել է մտքերի շահագրգիռ փոխանակություն, որի ընթացքում քննարկմանը մասնակցող գործարարները ներկայացրել են իրենց ղեկավարած ընկերությունների գործունեությանը վերաբերող խնդիրները եւ մտահոգությունները, ինչպես նաեւ հանդես եկել առաջարկություններով հեռանկարային բիզնես ծրագրերի վերաբերյալ: Մասնավորապես, գործարարների մեծամասնության կողմից արծարծվել է բանկային համակարգի կողմից տրամադրվող ֆինանսավորման ոչ նպաստավոր պայմանների հարցը: Հարցի առնչությամբ կառավարության ղեկավարը տեղեկացրել է, որ վարչապետի որոշմամբ ստեղծվել է աշխատանքային խումբ' ՀՀ ֆինանսների, ՀՀ էկոնոմիկայի նախարարությունների եւ ՀՀ կենտրոնական բանկի ներկայացուցիչների մասնակցությամբ, որը պետք է մեկ ամսվա ընթացքում ներկայացնի համալիր միջոցառումների ծրագիր, թե ինչպես ֆինանսական միջոցները հասանելի դարձնել բիզնեսի համար.«Առաջին հերթին խոսքը վերաբերում է տոկոսադրույքներին, գրավի առարկային, բյուրոկրատական քաշքշուկներին: Համաշխարհային բանկը վերլուծություն էր կատարել Հայաստանում բիզնես միջավայրի զարգացման վերաբերյալ եւ արձանագրել, որ առաջին երեք խոչընդոտներն են կոռուպցիան, բյուրոկրատական խնդիրները եւ ֆինանսական միջոցների հասանելիությունը: Այսինքն' ֆինանսական միջոցների հասանելիությունն ավելի լուրջ խնդիր է դարձել բիզնեսի համար, քան հարկային եւ մաքսային վարչարարությունը: Դրա համար փորձում ենք ուսումնասիրել եւ հասկանալ, թե ինչ կարելի է անել' ավելորդ խնդիրները վերացնելու եւ տոկոսադրույքները նվազեցնելու նպատակով», - ամփոփելով խորհրդակցության արդյունքները' ընդգծել է վարչապետ Տիգրան Սարգսյանը:


Հայտնի է, որ արաբական մի շարք երկրներում ցուցադրվում է շուրջ 70 թուրքական սերիալ:


text: ՀՀ ՓԱՍՏԱԲԱՆՆԵՐԻ ՊԱԼԱՏԻ ՊԱՏԱՍԽԱՆԸ ՔԱՂԱՔԱՑԻԱԿԱՆ ՀԱՄԵՐԱՇԽՈՒԹՅԱՆ ՊԼԱՏՖՈՐՄԻ ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻՆ | Legal Info Այսօր ՓՊ մամուլի ծառայությունը հաղորդագրություն է տարածել, որտեղ հորդորում է հրապարակել ՀՀ փաստաբանների պալատի նախագահի եւ խորհրդի անդամների այն հայտարարությունները, որոնք պարունակում են փաստաբանի կողմից Փաստաբանի վարքագծի կանոնագրքի պահանջի խախտման մասին «կողմնակալ» գնահատական։ Հ.Գ. Այս գրությանը կից ներկայացնում ենք տեղեկանք, որտեղ համառոտ նշված է, թե ինչ գործողություններ է կատարել ՀՀ փաստաբանների պալատը նշված քրեական գործերի հետ կապված միջադեպերի կապակցությամբ»: Փաստաբանների պալատինախագահ՝ Արա Զոհրաբյան Փաստաբանական պալատ Նախորդ հոդվածըՎարչապետ Կարեն Կարապետյանը մասնակցել է Շինարարի օրվան նվիրված տոնական միջոցառմանը Հաջորդ հոդվածըՊԵԿ-ի աշխատակցի ձեռնարկատիրական ապօրինի գործունեությանը մասնակցելու դեպքի առթիվ հարուցվել է քրեական գործ


source: fineweb

text: Սկանդալից հետո Ալեքսանդր Մասլյակովին հեռացրել են ՈՒՀԱ-ից 15:15, ուրբաթ, 01 դեկտեմբերի, 2017 թ. Հեռուստահաղորդավար, Ուրախների եւ հնարամիտների ակումբի հիմնադիրներից Ալեքսանդր Մասլյակովին կաշառակերության համար մեղադրանքից հետո հեռացրել են «ՈՒՀԱ-ի մոլորակ» հանձնաժողովի ղեկավարի պաշտոնից: Այդ մասին հայտնել է Transparency International հակակոռուպցիոն կազմակերպության մամուլի ծառայությունը: Դատախազական քննությունը ցույց է տվել, որ Մասլյակովը կոպտորեն խախտել է օրենքը՝ երիտասարդական կենտրոնի ղակավարի պաշտոնը համատեղելով կոմերցիոն կազմակերպության ղեկավարի պաշտոնի հետ: Դա տեղի է ունեցել դեռեւս 2014թ., երբ «ՈՒՀԱ-ի մոլորակ»-ն ու «ԱՄիԿ» ստեղծագործական միավորումը վերածվել են համատեղ ՍՊԸ-ի՝ «ՈՒՀԱ-ի տուն» անվամբ: Հակակոռուպցիոն կազմակերպության ուշադրությունը գրավել է այն, որ ՌԴ նախագահ Վլադիմիր Պուտինի կողմից ՈՒՀԱ-ի 50-ամյակի կապակցությամբ նվիված շենքը, որը գնահատվում է ավելի քան 1 միլիարդ ռուբլի, տարօրինակ պայմաններում դարձել է մասնավոր ընկերության սեփականություն: Ալեքսանդր Մասլյակովը Ռուսաստանի ամենահարուստ հեռուստահաղորդավարներից է, ըստ Forbes-ի՝ նա տարեկան 3.5 միլիոն դոլար եկամուտ է ստանում, ավելի շատ, քան Ալլա Պուգաչովան եւ Նիկիտա Միխալկովը: